རྒྱལ་སའི་ས་ཁུལ་དུ་གནས་སྡོད་བོད་མི་ཚོས་གནས་ཚུལ་འདི་ཐོས་འཕྲལ།བོད་རང་བཙན་གོམ་བགྲོད་པ་ཁོང་གཉིས་ལ་རྒྱབ་སྐྱོར་དང་།བསུ་མ་བྱེད་ཆེད།བོད་མི་གང་འཚམ་ཞིག་རྣམ་པ་གཉིས་དང་ལྷན་དུ་ཉིན་གཅིག་གི་གོམ་བགྲོད་ལ་ཕྱིན།ང་ཚོ་ཝ་ཞིན་ཊོན་ནས་མཱ་ལེ་བཅོ་ལྔ་ཡི་ལམ་ཁ་ཞིག་ཏུ་བོད་རང་བཙན་གོམ་བགྲོད་པ་གཉིས་དང་ཐུག་འཕྲད་བྱུང་།ང་ཚོ་རྒྱབ་སྐྱོབ་དང་བསུ་མ་བྱེད་མཁན་ཚོས་རྣམ་པ་གཉིས་ལ་བོད་ཀྱི་ལུགས་སྲོལ་ལྟར་ཁ་བཏགས་འཐེན་ཏེ་འཚམས་འདྲི་བྱས་པ་ཡིན།རྣམ་པ་གཉིས་ཀྱི་གདོང་རིས་ལས་ལམ་བར་དཀའ་ཚེགས་མང་པོ་ཞིག་བརྒྱུད་ཡོད་པ་རྟོགས་ཐུབ།འཇིགས་མེད་ནོར་བུའི་གདོང་ནི་ཉི་འོད་དང་རླུང་གིས་གཙེས་པའི་རྐྱེན་གྱིས་དམར་ཞིང་ནག་ལ།དབུ་སྐྲ་སྟུག་པོ་སྟེ་གཟེང་ཞིང་ཐོར་འདུགདབང་ཕྱུག་རྡོ་རྗེ་ཡིས་ཞྭ་མོ་ཞིག་བསྣབས་འདུགམིག་རས་ཅུང་ལྐོག་ཏུ་སོང་ཞིང་གདོང་པ་ནག་པོ་གྱུར་བ།ཁ་སྤུ་དཀར་ཤེད་ཆེ་བ་དེས།ཁོང་ནི་ལོ་ན་དྲུག་ཅུའི་ནང་སླེབས་ཡོད་པའང་རྟོགས་ཐུབ།